經數: 一九七六

經名: 西方合論卷第一

頁數: 三九一

上	欄

淨土是佛實報. 此是分身. 雖彰一佛之報境.

未具攝化之義. 佛分上卽有. 衆生分上卽無.

未爲殊勝

七依他淨土者. 如梵網經云. 我今盧舍那. 方

坐蓮華臺. 周□千花上. 復現千釋迦. 一花百

億國. 一國一釋迦等者. 以初地化百佛刹. 則

有百葉之花. 二地化千佛刹. 故花有千葉. 若

至三地應見萬葉. 四地億葉. 次第倍增. 爲是

依他受用身分示報境. 入地乃見. 非如蓮池

會上. 十念衆生. 頓見淨佛國土故

八諸方淨土者. 如東方藥師佛. 南方日月燈

佛. 上方香積佛. 佛佛各有淨土. 諸經所迷不

可具載. 皆是諸佛實報莊嚴. 經中或有以佛

神力. 暫令顯現. 或諸大菩薩. 詣彼供養. 緣彼

佛未言攝生故. 諸衆生亦無緣生彼. 卽如妙

喜世界. 釋迦雖記有往生者. 未聞無動有普

引之言. 且其國有鐵圍須彌諸山. 及鬼神婦

女. 當知. 嚴淨不如安養也. 又如藥師如來. 以

十二大願. 度諸有情. 經中亦言有信心者. 應

當來生. 稽彼願力.  多是解脫一切憂苦. 究竟

安樂. 未若阿彌如來. 純以念佛. 攝一切人往

生彼土

九一心四種淨土者. 一曰凡聖同居土. 二曰

方便有餘土. 三曰實報無障□土. 四曰. 常寂

光土. 一凡聖同居土者. 自分二類. 初同居穢

土. 次同居淨土. 穢土之中凡居聖居各二. 凡

居二者. 一惡衆生. 卽四趣也. 二善衆生. 卽人

天也. 聖居二者. 一實聖. 卽四果□支. 通敎六

地. 別十住. 圓十信. 後心通惑雖盡. 報身猶

中	欄

在. 皆名實也. 二權聖. 謂方便實報. 寂光土中

法身菩薩. 及妙覺佛. 爲利有緣應生同居. 皆

是權也. 是等與四趣共住. 故名穢土. 次同居

淨土者. 如極樂中有衆生. 妙喜國中. 有鐵圍

男女之類. 以無四惡趣. 故名淨土. 余接同居

穢土之中. 旣有諸聖. 亦可名同居淨土. 如娑

婆世界. 在華藏世界第十三重. 亦云華藏也.

二方便有餘土者. 二乘三種菩薩. 破見思惑.

證方便道. 塵沙別惑無明未斷. 捨分段身. 而

生界外. 名曰有餘. 故釋論云. 出三界外有淨

土. 聲聞□支佛出生其中. 受法性身. 非分段

也. 三實報無障□土者. 無有二乘. 純諸法身

菩薩所居. 盡塵沙惑. 分破無明. 得眞實果. 而

無明未盡. 潤無漏業. 受法性報身. 亦名果報

國. 故仁王經云. 三賢十聖住果報. 以觀實相

發眞無漏. 感報殊勝. 七寶莊嚴. 且淨妙五塵.

故名爲實. 色心不二. 毛刹相容. 故名無障□.

華嚴明因陀羅網世界是也. 四常寂光土者.

妙覺極智所照如如法界. 名之爲國. 亦名法

性土. 但一眞如佛性. 非身非土. 而說身土.

離身無土. 離土無身. 諸佛如來所遊居處. 妙

宗曰. 經論中言寂光無相. 乃是已盡染□之

相. 非如大虛空無一物. 良由三惑究竟淸淨.

則依正色心. 究竟明顯. 大經曰. 因滅是色. 獲

得常色. 受想行識亦復如是. 仁王稱爲法性

五陰. 是爲極果. 然十方刹土. 隨心異見. 七寶

砂礫. 當處差別. 故□川曰. 極樂國土. 四土不

同. 何則約人天二乘. 卽前二種土. 約菩薩佛.

卽後二種土. 故知. 六十萬億那由他□河沙

下	欄

由旬等身. 不妨更有丈六之身. 華藏海會無

邊佛土. 不妨更有尼連河土. 何以故. 是法

爾故. 非是神力變現故

十攝受十方一切有情不可思議淨土者. 卽

阿彌陀佛西方淨土. 其中所有大功德海. 大

悲智海. 大願力海. 若具說者. 假使盡十方

世界諸佛菩薩. 聲聞□支. 天人鬼畜. 下至

□飛□動. 及一切無情. 草木瓦礫. □虛微塵

之類. 一一具無量口. 口中一一具無量舌. 舌

中一一出無量音聲. 常說倍說. 熾然說. 無間

說. 經百億萬塵沙阿僧祇劫. 亦不能盡. 今且

略釋. 一身土不思議義. 二性相不思議義. 三

因果不思議義. 四往來不思議義. 五畢竟不

可思議不思議義. 一身土不思議義者. 阿彌

身中有無量衆生. 衆生身中有無量阿彌. 國

土亦然. 是故一衆生念阿彌. 一阿彌見. 衆衆

生念阿彌. 衆阿彌見. 衆生念念阿彌. 卽念念

阿彌見. 若衆生身中. 無阿彌者. 阿彌不見.

如陽燧身中. 不能得水. 非本有故. 阿彌身

中無衆生者. 阿彌亦不見. 如石女心生兒必

不可得. 以非應得故. 是故身中含身. 身中

含身身. 土中含土. 土土中含土. 身土交含

重重無盡. 是身土不思議義. 二性相不思議

義者. 若離性言土. 土卽心外. 是幻化故. 幻

化者卽斷滅相. 衆生不生. 若卽性言土. 性

是有形. 是一定故. 一定者卽無變易. 無變

易衆生亦不生. 卽性卽相. 非性非相. 存非

非亡. 存卽卽壞. 是性相不思議義. 三因果

不思議義者有二義. 一因先果後義. 如念佛

經數: 一九七六

經名: 西方合論卷第二

頁數: 三九二

上	欄

是因. 見佛是果. 見佛是因. 成佛是果. 成佛是

因. 度衆生是果. 二因果無前後義. 卽念卽見.

卽成卽度. 一時具足. 如人三十至四十歲. 三

十是因. 四十是果. 然三十四十無間斷相. 若

無四十. 三十不立. 無三十者. 四十不成. 是故

當知. 非離三十至四十. 故若離三十至四十

者. 中間卽有分限相. 而我此身. 無分限故. 若

由三十至四十者. 中間卽有相續相. 而我此

身. 乃至相續不可得故. 念佛因果亦復如是.

是因果不思議義. 四去來不思議義者. 若阿

彌陀佛. 因念而來. 此衆生因憶佛而生彼. 卽

有去來. 有去來. 卽有程途. 有程途. 卽有險

易. 如人近京師則觀君易遠則難. 果爾. 念佛

心生. 應有難易. 而阿彌僕僕道途. 亦無說法

之日矣. 故般舟三味經曰. 不於是間終生彼

間佛刹. 佛無所從來. 我亦無所至. 又先德云.

生則決定生. 去則實不去. 如天鼓鳴遠近齊

聞. 非去來故. 如水中月. 東行則東. 西行則

西. 非去來. 故是去來不思議義. 五畢竟不可

思議不思議義者. 如澄潭山影. 如春陽百草.

如衆生業力. 如日月光相. 如胎中根. 如身中

我. 如齒堅舌柔. 如眉橫髮長. 是畢竟不可思

議不思議義. 所以十方諸佛. 吐心吐膽. 亦只

道得箇希有難信而已. 雖有遍覆三千大千

舌相. □能分疏其萬一哉. 孔子曰. 夫婦之愚.

可以與知. 及其至也. 聖人不知. 至哉言也. 無

量法門. 一以貫之矣

西方合論卷第一(終)

中	欄

西方合論卷之二

第二緣起門

夫樂鮑肆者. 不念檀○非實不念. 以不厭故.

乍使引之晤室. 熱○炙比. 不終日而悲其昔

之穢. 厭離之不早也. 夫生死臭穢. 愈於鮑肆.

衆生貪嗜. 倍彼蠅□. 諸佛爲□香長者. 見一

輩人天. 沒溺濁海能不惻然. 是故阿彌導師.

廣開香嚴之肆. 釋迦慈父. 確指淨域之門. 盡

大地無非貧兒. 一佛號便爲資本. 欲驗誠言.

莫離十念. 塞鼻□腥. 久當自厭. 今約西方起

敎. 略分十義

一一大事故	二宿因深故

三顯果德故	四依因性故

五順衆生故	六穢相空故

七勝方便故	八導二乘故

九堅忍方故	十示眞法故

一一大事者. 衆生處五濁世. 如因處獄. 但以

罪之輕重. 受等不等罰. 或干小法. 或投極網.

辜雖不同. 至於□□之苦. 笞杖之罰. 未有一

人得[&FFFF]#者何也. 以入獄者皆罪人. 處人天者.

皆是業報. 分段之身故也. 然罪人一入獄. 未

有時刻不心出離者. 則以知獄之煎苦. 難忍

難堪[&FFFF]#牆之外. 更有許大安樂世界故也. 今

衆生以煩惱爲家. 以生死爲圖觀繫心衣冠

之囚長. 適情金玉之桁楊. 豈知大鐵圍山. 是

我[&FFFF]#牆三界. 法場之外. 各各自有家鄕田地

也. 諸佛憫此. 酸心痛骨. 是故爲分別淨穢. 指

下	欄

以脫歸路程. 而歲久抛棄之人. 了無歸處. 諸

佛又大建宅舍以安之. 一則往來獄門. 爲治

道途. 一則長伺獄外. 修飾旅館. 如是之恩. 何

身可報. 嗟夫燭三界之長夜. 揭億生之覆盆.

諸佛旣不惜垂手. 衆生獨何苦戀戀也. 經曰.

如來爲一大事. 出現於世. 大事者. 卽此事也.

衆生種種. 反戀此毛頭許事. 以小易大. 甘心

瘦死何哉

二宿因深者. 有三. 一者正因. 二者正願. 三者

正行. 一正因者. 卽是三世諸佛與諸有情. 自

淸淨體. 如萬象依空. 山川依地. 穀依種子. 花

果依仁. 若無此因. 佛果不成. 何以故. 一切

悲智. 純依此因而得建立. 故長者合論曰. 如

來藏身. 卽法身也. 諸福智海. 莫不居中. 故稱

爲藏. 若不見法身. 一切福智. 大慈大悲. 悉皆

不辦. 總屬生滅. 法身者. 卽正因是. 二正願

者. 如本經. 法藏比丘於自在王如來所. 發

四十八大願. 一願不成不取菩提. 此是依自

性無量悲智. 發如是不可思議願力. 非是心

外見有衆生. 發願欲度. 以衆生非心外故. 三

正行者. 如本經言. 發是願已. 如是安住種種

功德. 修習如是菩薩行. 經於無量無數億那

由他百千劫內. 又如一向出生菩薩經云. 阿

彌陀佛昔爲太子. 聞此微妙法門. 奉持精進

七千歲中. 脅不至席. 不念愛欲財寶. 不問他

事常獨處止意不傾動. 復敎化八千億萬那

由他人. 得不退轉. 此是自性行持. 自性精進.

非是有作有爲功德. 雖歷億劫. 不離一念. 以

微妙法門. 離一切行一切劫故. 是謂正因. 正

經數: 一九七六

經名: 西方合論卷第二

頁數: 三九三

上	欄

行正願. 如伊三點. 缺一不成. 非是作得. 非不

作得故. 先德云. 根深果茂. 源遠流長. 宿因旣

深. 敎起亦大. 誠然乎哉

三顯果德者. 如華嚴經普賢行願品云. 諸佛

如來. 因於衆生. 而起大悲. 因於大悲. 生菩提

心. 因菩提心. 成等正覺. 譬如曠野沙□之中.

有大樹王. 若根得水. 枝葉華果. 悉皆繁茂. 生

死曠野菩提樹王亦復如是. 一切衆生. 而爲

樹根. 諸佛菩薩. 而爲華果. 以大悲水. 饒益衆

生. 則能成就諸佛菩薩智慧華果. 是故當知.

一切諸佛. 取佛果者. 依於衆生. 若無衆生. 佛

果不成. 譬如漢王以救民故而有百戰. 以百

戰故登大寶位登寶位故. 百姓樂業. 若無百

姓卽無如上等事. 究而論之. 凡行一德一事

一利一名者. 若無衆生. 皆悉不成. 是故我無

衆生. 卽不成我. 衆生是依. 我卽是正. 衆生是

正. 我卽是依. 人我平等. 依正無□. 是法爾

故. 法爾者. 卽自然果德故. 若向外建立. 卽不

成果義

四依因性者. 一切衆生. 皆有如是淨性. 譬一

精金. 冶爲釵釧及溺器等. 金性是一. 溺器者

是器. 具穢非金穢故. 若加銷治. 爲種種玩好

等物. 金亦不易. 生佛亦然. 同一淨性. 但以釵

釧溺器. 而有差別. 非是性異. 是故博地凡夫.

十念卽生者. 以本淨故. 阿彌陀佛. 欲攝受是

衆生卽攝受者. 以衆生本淨故. 如鏡中之光.

不從磨得. 生淨土者. 非是行願及與念力. 所

能成就. 何以故. 念行如□錘等. 但能銷金. 無

別有金生故

中	欄

五順衆生者. 謂樂兒童者. 當以□果. 樂婦

女者. 必用綺羅. 一切衆生所重. 惟寶玉衣

食. 是故有自然七寶. 及與樓閣妙麗衣服飮

食等事. 譬諸火宅諸兒. 非羊鹿等車. 決不

肯出. 出已純與大車. 今釋迦如來. 順衆生

情見. 說阿彌陀七寶淨土. □爲衆生見境如

是. 合如是說. 衆生生已. 各各自見細妙淨

相. 無可比喩. 方知琉璃[&FFFF]#Ｃ瑪瑙. 猶如瓦

礫. 如達官貴人. 向田舍兒. 說王宮精嚴. 姑就

彼人所極珍異者爲比. 向非情量所及. 如對

生盲說色. 亦無所用其方比矣

六穢相空者. 如智論曰. 譬如人有一子. 喜

在不淨中戱. 聚土爲穀. 以草木爲鳥獸. 而

生愛著. 人有奪者. 瞋□啼哭. 其父知已. 思

惟此子. 今雖愛著. 此事易離. 小大自休. 何

以故. 此物非眞故. 菩薩亦如是. 觀衆生愛

著不淨臭身. 及種種五欲. 若信等五根成就

時. 卽能捨離. 若小兒所著. 實是眞物. 雖復

年至百歲. 著之轉深. 若衆生所著物實有者.

雖得五根. 亦不能捨. 以諸法皆空□不實故.

故得捨離. 如來爲衆生說淨土亦爾. 以衆生

所著非實. 卽易爲訓化故. 如人少時悅色. 壯

歲營官. 老年嗜利. 若是實可好著. 不應年變

月易. 以變易故. 說淨土時. 亦悅亦營亦嗜.

如夢中人. 喚之卽醒. 若夢實者. 雖喚無益.

以俱非實. 是故諸佛爲一切衆生. 說如是法

門

七勝方便者. 爲此方便. 非是自力. 亦非他

力. 緣自性海中. 具有如是自在功德. 一切現

下	欄

成. 是故一句聖號. 無復煩詞. 十念功成. 頓超

多劫. 如萬竅怒號力. 在扶搖. 因竅顯故. 如幽

谷洞明. 功在晨曦. 因谷見故. 如一線之蟻孔.

能穿連山之堤. 是水之力. 非蟻力故. 又如一

葉之葦席. 能運萬斛之舟. 是風之力. 非葦力

故. 總之皆是法界性海. 無作無爲. 不思議力

所現. 非自非他. 一切具足. 故有如是殊勝方

便. 是謂捷中之捷徑中之徑. 舍此不修. 是眞

愚癡

八導二乘者. 二乘避境趨寂. 證假涅槃. 不

得如來法身. 受業惑苦. 一者無明住地. 不得

至見煩惱垢濁習氣臭穢究竟滅盡淨波羅蜜

果. 二者因無明住地. 有虛妄行. 未除滅故. 不

得至見無作無行我波羅蜜果. 三者因微細

虛妄. 起無漏業. 意生諸陰. 未除盡故. 不得

至見極滅遠離樂波羅蜜果. 四者變易生死.

斷續流滅不得至見極無變易常波羅蜜果.

以是四種業惑. 未證眞理. 如來憫之. 敎令

回斷滅心. 修淨土行. 令知卽空不斷. 卽有

不常. 乘大乘智. 入涅槃海

九堅忍力者. 龍樹菩薩曰. 童子過四歲以上.

未滿二十. 名爲鳩摩羅伽地. 若菩薩初生菩

薩家者. 如□兒得無生法忍. 乃至十住地. 離

諸惡事. 名爲鳩摩羅伽地. 欲得如是地. 當學

般若波羅蜜. 常欲不離諸佛. 問曰. 菩薩當化

衆生. 何故常欲不離諸佛. 答曰. 有菩薩. 未入

菩薩位. 未得阿□跋致. 受記[&FFFF]#故. 若遠離諸

佛. 便壞諸善根. 沒在煩惱. 自不能度. 安能度

人. 如人乘船. 中流壞敗. 欲度他人. 反自沒

經數: 一九七六

經名: 西方合論卷第二

頁數: 三九四

上	欄

水. 又如小湯投大水池. 雖消少處. 反更成水.

菩薩未入法位. 若遠離諸佛. 以少功德. 無方

便力. 欲化衆生. 雖少利益. 反更墜落. 以是故

新學菩薩. 不應遠離諸佛. 問曰. 若爾者. 何

以不說不離聲聞□支佛. 聲聞□支佛. 亦能

利益菩薩. 答曰. 菩薩大心. 聲聞□支佛. 雖

有涅槃利益. 無一切智故. 不能敎道菩薩. 諸

佛一切種智故. 能敎導菩薩. 如象沒泥. 非象

不能出. 菩薩亦如是. 若入非道中. 唯佛能救.

同大道故. 故說菩薩. 常欲不離諸佛. 復次菩

薩作是念. 我未得佛眼故. 如盲無異. 若不爲

佛所引導. 則無所趣. 錯入餘道. 設聞佛法.

異處行者. 未知敎化時節. 行法多少. 復次菩

薩見佛. 得種種利益. 或眼見心淸淨. 若聞

所說. 心則樂法. 得大智慧. 隨法修行. 而得

解脫. 如是等値佛. 無量益利. 豈不一心常欲

見佛. 譬如□兒不應離母. 又如行道. 不離糧

食如大熱時. 不離□風冷水. 如大寒時. 不欲

離火. 如度深水. 不應離船. 譬如病人. 不離良

醫菩薩不離諸佛. 過於上事. 何以故. 父母親

屬知識人天王等. 皆不能如佛益利. 佛益利

諸菩薩. 離諸苦處. 住世尊之地. 以是因緣

故. 菩薩常不離佛. 問曰. 有爲之法. 欺□不

眞. 皆不可信. 云何得如願不離諸佛. 答曰. 福

德智慧具足故. 乃應得佛. 何肉不離諸佛. 衆

生有無量劫罪因緣故. 不得如願. 雖行福德.

而智慧薄少. 雖行智慧. 而福德薄少. 故所願

不成. 菩薩心佛道故. 要行二忍. 生忍法忍. 行

生忍故. 一切衆生中. 發慈悲心. 滅無量劫罪.

中	欄

得無量福德. 行法忍故. 破諸法無明. 得無

量智慧. 二行合和故. 何願不得. 以是故. 菩

薩世世常不離諸佛. 復次菩薩. 常愛樂念佛

故. 捨身受身. □得値佛. 譬如衆生習欲心重

受□鳥身. 所謂孔雀鴛鴦等. 習瞋□偏多. 生

毒蟲中. 所謂惡龍羅刹蜈蚣毒蛇等. 是菩薩

心. 不貴轉輪聖王. 人天福樂. 但念諸佛. 是故

隨心所重. 而受身形. 復次菩薩. 常善修念佛

三昧因緣故. 所生常値諸佛. 天如或問曰. 禪

宗悟達之士. 旣曰見性成佛. 焉肯復心淨土.

答曰悟達 之士. 政願心生. 汝但未悟. 使汝

旣悟. 淨土之趨. 萬牛莫挽. 問曰. 學者但患大

事不明. 大事旣明. 當行佛敎. 隨類化身. 入

泥入水不避生死. 廣度生靈. 何故心生淨土.

厭苦趨樂. 答曰. 汝將謂一悟之後. 習漏永除.

便得不退轉耶. 將謂一悟之後. 更無遍學佛

法. 修行證果等事耶. 將謂一悟之後. 便可上

齊諸佛. 入生死不受障緣之所撓耶. 審如是.

則諸大菩薩. 修六度萬行. 動經□河沙數劫

者. 是皆愧汝. 古敎有云. 聲聞尙有出胎之昧.

菩薩亦有隔陰之昏. 肉近時薄解淺悟. 自救

不了者. 縱有悟處深遠. 見地高明. 行解相應.

志在度人者. 奈何未登不退. 力用未充. 居此

濁惡. 化此剛强. 此亦先聖之所未許. 如以

未完不固之舟. 濟多人於惡海. 自他俱溺其

理必然. 故往生論云. 欲遊戱地獄門者. 必生

彼土. 得無生忍. 已還入生死. 救苦衆生. 以

此因緣. 心生淨土. 又先聖有云. 未得不退

轉位. 不可混俗度生. 未得無生法忍. 要須常

下	欄

不離佛. 譬如□兒. 常不離母. 又如弱羽. 只可

傳枝. 今此國中. 釋迦已滅. 彌勒未生. 四惡趣

苦. 因果牽纏. 外道邪魔. 是非扇亂. 美色淫聲

之相惑. 惡緣穢觸之交侵. 旣無現佛可依.

又被境緣所撓. 初心悟達之人. 鮮有不遭其

退敗者. 所以世尊殷勤. 指歸極樂. 良有以

也. 蓋彼彌陀現在說法. 樂土境緣. 種種淸

淨. □依彼佛. 忍力易成. 高證佛階. 親蒙

授記. 然後出化衆生. 去來無□. 多見今之

禪者. 不究如來之了義. 不知達磨之玄機. 空

腹高心. 習爲狂妄. 見修淨土. 則笑之曰. 彼

學愚夫愚婦之所爲. 余嘗論其非鄙愚夫愚

婦. 乃鄙文殊普賢龍樹馬鳴等也. 非特自迷

正道. 自失善根. 自喪慧身. 自亡佛種. 且成

謗法之業. 又招鄙聖之女. 佛祖視爲可哀憐

者. 於是永明和尙. 深憐痛哀. 剖出心肝. 主

張淨土. 旣以自修. 又以化世. 故其臨終有種

種殊勝相現. 舍利鱗□. 徑生極樂上品. 乃

至閻羅以爲希有圖像禮敬. 夫永明旣悟達

磨直指之禪. 又能致身於極樂上品. 以此解

禪者之執情. 以此爲末法之勸信. 是眞大有

功於宗敎者. 豈特永明爲然. 如死心新禪師.

作勸修淨土之文. 又如眞歇了禪師. 作淨土

說有云. 洞下一宗. 皆務密修. 其故何哉. 良

以念佛法門. 徑路修行. 正按大藏. 接上上根

器. 傍引中下之機. 又云. 宗門大匠. 已悟不

空有法. 秉志孜孜於淨業者. 以淨業見佛. 簡

易于宗門故. 又云. 乃佛乃祖. 在敎在禪. 皆

修淨業. 同歸一源. 入得此門. 無量法門. 悉

經數: 一九七六

經名: 西方合論卷第三

頁數: 三九五

上	欄

皆能入. 至如天衣懷禪師. 圓照本禪師. 慈受

深禪師. 南嶽思禪師. 法照禪師. 淨靄禪師. 淨

慈大通禪師. 天台懷玉禪師. 梁道珍禪師. 唐

道綽禪師. 毘陵法眞禪師. 姑蘇守納禪師.

北[&FFFF]#簡禪師. 天目禮禪師等諸大老. 皆是禪

門宗匠. 究其密修顯化. 發揚淨土之旨. 則不

約而同. 廣如彼文. 不能盡錄. 是故當知. 禪

宗密修. 不離淨土. 初心頓悟. 未出童眞. 入

此門者. 方爲堅固不退之門

十示眞法者. 一切修行法門. 言空卽斷. 言

有卽常. 未爲究竟. 唯此念佛三昧. 卽念而

淨. 淨非是無. 卽淨而念. 念非是有. 達淨無

依. 卽是念體. 了念本離. 卽是淨用. 是故非

淨外有念. 能念于淨. 若淨外有念. 念卽有

所. 所非淨故. 非念外有淨. 能入諸念. 若念

外有淨. 淨卽有二. 二非淨故. 當知諸佛. 順寂

滅心. 而嚴淨土. 是故念淨土者. 當入一切寂

滅門. 諸佛順常樂我淨心. 而嚴淨土. 是故念

淨土者. 當入一切常樂我淨門. 諸佛順平等

衆生心. 而嚴淨土. 是故念淨土者. 當入一切

平等衆生門. 諸佛順大悲智業. 而嚴淨土. 是

故念淨土者. 當入一切大悲智業門. 諸佛順

無作無爲不可思議業. 而嚴淨土. 是故念淨

土者. 當入一切無作無爲不可思議門. 諸佛

順塵勞煩惱性. 而嚴淨土. 是故念淨土者. 當

入一切塵勞煩惱門. 諸佛順微塵芥子相. 而

嚴淨土. 是故念淨土者. 當入一切微塵芥子

門. 以上諸大法門. 但一聲阿彌陀佛. 皆悉證

入. 亦無能證所證之相. 若不爾者. 則是有

中	欄

餘之淨. 念佛三昧卽不如是

西方合論卷之二(終)

西方合論卷之三

第三部類門

夫如來說敎. 廣有多門. 經中或偶一拈題. 或

因緣擧出者. 不可勝載. 唯念佛一門. 頻形

讚歎. 如高巒之峙平原躍空而出. 類金星之

晃沙□映日卽明. 故知. 法門殊勝. 未有逾此

一門者也. 今約諸經. 但言西方大事者. 一

槪收入. 分經緯二義. 說文曰. 織有經集絲

爲之. 經常而緯變. 是故以經則非專談安養

者不收. 以緯則凡泛擧念佛者亦入. 登蔥山

而樵玉. 首採羊脂. 泛溟海而□香. 忍捨牛頭.

孔子曰. 爾所不知. 人其舍諸. 至於聞所未

聞. 不無望於來哲

一經中之經	二經中之緯

三緯中之經	四緯中之緯

一經中之經者. 一無量平等淸淨覺經. 二無

量壽經. 三阿彌陀經. 四無量壽莊嚴經. 五

出寶積第十八經. 名無量壽如來會. 五經同

一梵本前四譯稍不精. 六卽大阿彌陀經. 龍

舒居士. 將前四譯和會者. 佛在王舍國靈鷲

山. 爲阿難慈氏等說. 中間出寶積者. 旨富

詞法. 不知龍舒何以不見此本. 一佛說阿彌

陀經. 二稱讚淨土佛攝受經. 二經同一梵本.

初經簡淨愈於後譯. 佛在舍衛國. 祇樹給孤

下	欄

獨園. 爲舍利弗說. 讀誦者多. 主此經. 一觀

無量壽經. 佛在王舍城耆□□山中. 爲韋提

希夫人說. 經中言十六妙觀. 修持法門. 備

載此經故孤山判爲定善. 然三種經. 皆專爲

西方起敎. 如天中之天. 人中之王. 不必自

相排抑. 譬一大虛空. 一尙不得. 豈有二哉. 經

中妙義. 具見餘門. 今不贅述

二經中之緯者. 一鼓音聲王經. 佛在瞻波大

城. 伽伽靈池. 與比丘百人說. 中云若有四

衆. 受持阿彌陀佛名. 臨命終時. 佛與聖衆. 接

引往生. 一後出阿彌陀佛偈經. 自惟念法

比丘. 乃從世饒王. 至弘此無量誓. 世世稽首

行. 共五十六句. 始終惟偈. 二經亦專言淨土.

言義較前甚略. 判入緯[&FFFF]#. 又鼓音意. 重持□.

偈經是伽陀部. 非敎本故

三緯中之經者. 一華嚴經. 普賢菩薩. 勸進善

財童子. 海會大衆. 發大十願. 至臨命終時. 一

切諸根. 悉皆散壞. 一切威勢. 悉皆退失. 惟此

願王. 不相捨離. 於一切時. 引導其前. 一刹那

間. 卽得往生極樂世界. 其人自見生蓮花中.

蒙佛授記. 得授記已. 經無數劫. 普於十方不

可說不可說世界以智慧力. 隨衆生心. 而爲

利益. 乃至能於煩惱大苦海中. 拔濟衆生. 令

其出離. 皆得生於極樂世界. 又解脫長者云.

我若欲見安樂世界. 無量壽如來. 隨意卽見.

如是十方一切世界所有如來. 我若欲見. 隨

意卽見. 我能了知如來國土莊嚴神通等事.

無所從來. 亦無所去. 無有行處. 亦無住處. 亦

如己身. 無來無去. 無行住處. 一法華經云. 聞

經數: 一九七六

經名: 西方合論卷第三

頁數: 三九六

上	欄

是經典. 如說修行. 於此命終. 卽往安樂世界.

阿彌陀佛大菩薩衆圍繞住處. 生蓮華中寶

座之上. 得菩薩神通. 無生法忍. 得是忍已. 眼

根淸淨. 以是淸淨眼根. 見七百萬二千億那

由他□河沙等諸佛如來. 一楞嚴經. 大勢至

白佛. 我憶往昔□河沙劫. 有佛出世. 名無量

光. 十二如來相繼一劫. 其最後佛. 名超日月

光. 彼佛敎我念佛三昧. 譬如有人. 一專爲憶.

一人專忘. 如是二人. 若逢不逢. 或見非見. 二

人相憶. 二憶念深. 如是乃至從生至生. 同於

形影. 不相乖異. 十方如來. 憐念衆生. 如母憶

子. 若子逃逝. 雖憶何爲. 子若憶母. 如母憶

時. 母子歷生. 不相違遠. 若衆生心. 憶佛念

佛. 現前當來. 必定見佛. 去佛不遠. 不假方

便. 自得心開. 如染香人身有香氣. 此則名曰

香光莊嚴. 我本因地. 以念佛心. 入無生忍. 今

於此界. 攝念佛人. 歸於淨土. 一寶積經. 佛告

父王一切衆生. 皆卽是佛. 汝今當念西方世

界阿彌陀佛. 常勤精進. 當得佛道. 王言. 一

切衆生. 云何是佛. 佛言. 一切決無生. 無動

搖無取捨. 無相貌無自性. 可於此佛法中安

住其心. 勿信於他. 爾時父王與七萬釋種. 聞

說是法. 信解歡喜. 悟無生忍. 佛現微笑. 而

說偈曰. 釋種決定智. 是故於佛法. 決信心安

住. 人中命終已. 得生安樂國. 面奉阿彌陀. 無

畏成菩提. 又佛告彌勒. 發十種心. 往生極樂.

何者爲十. 一者於諸衆生. 起於大慈. 無損害

心. 二者於諸衆生. 起於大悲. 無逼惱心. 三者

於佛正法. 不惜身命. 樂守護心. 四者於一切

中	欄

法. 發生勝忍. 無執著心. 五者不貪利養. 恭敬

尊重. 淨意樂心. 六者心佛種智. 於一切時.

無忘失心. 七者於諸衆生. 尊重恭敬. 無下

劣心. 八者不著世論. 於菩提分. 生決定心.

九者種諸善根. 無有雜染淸淨之心. 十者於

諸如來. 捨離諸相. 起隨念心. 是名菩薩發

十種心. 由是心故. 當得往生. 若人於此十

心. 隨成一心. 樂欲往生彼佛世界. 若不得

生. 無有是處. 一般舟三昧經. 佛告跋陀[&FFFF]#

菩薩. 若沙門白衣. 所聞西方阿彌陀佛刹.

常念彼方佛. 不得缺戒. 一心念. 若一日晝

夜. 若七日七夜. 過七日已後. 見阿彌陀佛.

於覺不見. 於夢中見之. 譬如夢中所見. 不

知晝不知夜. 亦不知內亦不知外. 不用在冥

中故不見. 不用有所蔽□故不見. 如是跋陀

[&FFFF]#菩薩. 心當作是念. 時諸佛國境界名大山

須彌山. 其有幽冥之處. 悉爲開闢. 目亦不蔽.

心亦不□. 是菩薩摩訶薩. 不持天眼徹視. 不

持天耳徹聽. 不持神足到於佛刹. 不於是間

終. 生彼間佛刹乃見. 便於是間. 坐見阿彌

陀佛. 聞所說經悉受得. 從三昧中. 悉能具

足. 爲人說之. 一觀佛三昧經. 文殊自□宿

因. 謂得念佛三昧. 當生淨土. 世尊復記之

曰. 汝當往生極樂世界. 一大集經賢護品云.

心無上菩提者. 應修念佛禪三昧. 偈云. 若

人稱念彌陀佛. 號曰無上深妙禪. 至心想像

見佛時. 卽是不生不滅法. 一十住斷結經云.

時座中有四億衆. 自知死此生彼牽連不斷.

欲爲之源. 樂生無欲國土. 佛言. 西方去此無

下	欄

數國土. 有佛名無量壽. 其土淸淨. 無淫怒癡.

蓮花化生. 不由父母. 汝當生彼. 一如來不

思議境界經云. 菩薩了知諸佛及一切法. 皆

惟心量. 得隨順忍. 或入初地. 捨身速生妙喜

世界. 或生極樂淨土中. 一隨願往生經言. 佛

國無量專心極樂者何. 一以因勝. 十念爲因

故. 一以緣勝. 四十八願普度衆生故. 一稱揚

諸佛功德經云. 若有得聞無量壽如來名者.

一心信樂. 其人命終. 阿彌陀佛與諸比丘. 住

其人前. 魔不能壞彼正覺心. 又云. 持諷誦

念. 此人當得無量之福. 永離三途. 命終之後

往生彼刹. 一大雲經云. 善男子. 於此西方.

有一世界名曰安樂. 其土有佛. 號無量壽. 於

今現在. 常爲衆生. 講宣正法. 告一菩薩. 汝

善男子. 娑婆世界. 釋迦牟尼佛. 爲諸薄福鈍

根衆生. 說大雲經. 汝可往彼. 至心聽受. 是彼

菩薩. 欲來至此故先現瑞. 善男子. 汝觀彼土

諸菩薩身. 滿足五萬六千由旬. 世尊. 彼來菩

薩名號. 何等何緣. 而來此土. 將非爲度衆生

故來. 唯願如來爲諸衆生. 分別解說. 善男子.

彼土菩薩. 欲聞淨光受記別事. 幷欲供養如

是三昧. 是故而來. 善男子. 是菩薩名無邊

光. 通達方便. 善能敎導. 一入楞伽經云. 大

慧. 汝當知. 善逝滅度後. 南天竺國中大名德

比丘. 厥號爲龍樹. 能破有無宗. 世間中顯我

無上大乘法. 得初歡喜地. 往生安樂國. 一大

悲經云. 我滅度後. 非天竺國有比丘. 名祈婆

伽. 修習無量最勝善根. 已而命終. 生於西方.

過百千億世界無量壽佛國. 以後成佛. 號無

經數: 一九七六

經名: 西方合論卷第三

頁數: 三九七

上	欄

垢光如來

四緯中之緯者. 一如華嚴毘盧遮那品云. 爾

時大威光童子. 見波羅蜜善根莊嚴王如來

成等正覺現神通力. 卽得念佛三昧. 名無邊

海藏門. 又光明覺品云. 爾時光明. 過千世界.

乃至一切處. 文殊菩薩. 各於佛所. 同時發

聲. 說此頌言. 一切威儀中. 常念佛功德. 晝夜

無暫斷. 如是業應作. 又賢首品云. 見有臨終

勸念佛. 又示尊像. 令瞻敬. □於佛所深歸仰.

是故得成此光明. 又十無盡藏品第八念藏

云. 此念有十種. 所謂寂靜念淸淨念. 不濁念

明徹念. 離塵念離種種念. 離垢念光耀念. 可

愛樂念. 無能障□念. 又兜率偈讚品. 離垢幢

菩薩云. 以佛爲境界. 專念而不捨此人得見

佛. 其數與心等. 又十回向品. 第十回向云. 以

法施回向. 願得憶念與法界等. 無量無邊世

界. 未來現在. 一切諸佛. 又十地品中. 從初至

末. 地地皆云. 一切所作. 不離念佛. 又佛不思

議法品云. 如來有十種佛事. 一者若有衆生.

專心憶念. 則得現前. 二者若有衆生. 心不調

順. 則爲說法等. 又入法界品云. 德雲比丘. 告

善財言善男子. 我得自在. 決定解力信根淸

淨. 智光照耀. 普觀境界. 離一切障. 具淸淨

行. 往詣十方. 供養諸佛. 常念一切諸佛如來.

總持一切諸佛正法. 常見一切諸佛. 隨諸衆

生種種心樂. 示現種種成正覺門. 於大衆中.

而師子吼. 善男子. 我唯得此憶念一切諸佛

境界. 智慧光明. 普見法門. 所謂智光普照念

佛門. 常見一切諸佛國土. 種種宮殿悉嚴淨

中	欄

故. 令一切衆生念佛門. 隨諸衆生心之所樂.

皆令見佛. 得淸淨故. 令安住力. 念佛門. 令入

如來十方中故. 令安住法念佛門. 見無量佛.

聽聞法故. 照耀諸方念佛門. 悉見一切諸世

界中. 等無差別. 諸佛海故. 入不可見處念佛

門. 悉見一切微細境中. 諸佛自在神通事. 故

住於諸劫念佛門. 一切劫中. 常見如來諸所

施爲. 無暫捨故. 住一切時念佛門. 於一切時.

常見如來. 親近同住. 不捨離故. 住一切刹念

佛門. 一切國土. 咸見佛身. 超過一切. 無與等

故. 住一切世念佛門. 隨於自心之所欲樂. 普

見三世諸如來故. 住一切境念佛門. 普於一

切諸境界中. 見諸如來次第現故. 住寂滅

念佛門. 於一念中. 見一切刹一切諸佛. 示涅

槃故. 住遠離念佛門. 於一念中. 見一切佛. 從

其所住. 而出去故. 住廣太念佛門. 心常觀察.

一一佛身. 充遍一切諸法界故. 住微細念佛

門. 於一毛端. 有不可說如來出現. 悉至其

所而承事故. 住莊嚴念佛門. 於一念中. 見一

切刹皆有諸佛成等正覺. 現神變故. 住能事

念佛門. 見一切佛. 出現世間. 放智慧光. 轉法

輪故. 住自在心念佛門. 知隨自心所有欲樂

一切諸佛現其像故. 住自業念佛門. 知隨衆

生所積集業. 現其影像令覺悟故. 住神變念

佛門. 見佛所坐廣大蓮華. 周遍法界. 而開敷

故. 住虛空念佛門. 觀察如來. 所有身雲. 莊嚴

法界虛空界故. 一法華經云. 若有因緣. 獨

入他家. 一心念佛. 乞食無侶. 一心念佛. 又

云若人散亂心. 入于塔廟中. 一稱南無佛. 皆

下	欄

已成佛道. 一淨名經云. 寶積. 當知. 直心是

菩薩淨土. 菩薩成佛時. 不諂衆生. 來生其

國. 深心是菩薩淨土. 菩薩成佛時. 具足功

德衆生. 來生其國. 大乘心是菩薩淨土. 菩薩

成佛時. 大乘衆生. 來生其國. 布施是菩薩

淨土. 菩薩成佛時. 一切能捨衆生. 來生其

國. 持戒是菩薩淨土. 菩薩成佛時. 行十善

道. 滿願衆生. 來生其國. 忍辱是菩薩淨土. 菩

薩成佛時. 三十二相莊嚴衆生. 來生其國. 精

進是菩薩淨土. 菩薩成佛時. 勤修一切功德

衆生. 來生其國. 禪定是菩薩淨土. 菩薩成佛

時. 攝心不亂衆生. 來生其國. 智慧是菩薩淨

土. 菩薩成佛時. 正定衆生. 來生其國. 四無量

心. 是菩薩淨土. 菩薩成佛時. 成就慈悲喜捨

衆生. 來生其國. 四攝法是菩薩淨土. 菩薩成

佛時. 解脫所攝衆生. 來生其國. 方便是菩薩

淨土. 菩薩成佛時. 於一切法方便無□衆生.

來生其國. 三十七品是菩薩淨土. 菩薩成佛

時. 念處正勤神足根力覺道衆生. 來生其國.

回向心是菩薩淨土. 菩薩成佛時. 得一切具

足功德國土. 說除八難. 是菩薩淨土. 菩薩成

佛時. 國土無有三惡八難. 自守戒行不譏彼

缺. 是菩薩淨土. 菩薩成佛時國土. 無有犯禁

之名. 十善是菩薩淨土. 菩薩成佛時. 命不中

夭. 大富梵行. 所言誠諦. 常以軟語. 眷屬不

離. 善和諍訟. 言必饒益. 不嫉不□. 正見衆

生. 來生其國. 如是寶積. 菩薩隨其直心. 則能

發行. 隨其發行. 則得深心. 隨其深心. 則意調

伏. 隨意調伏. 則如說行. 隨如說行. 則能□

經數: 一九七六

經名: 西方合論卷第四

頁數: 三九八	Ｔ

上	欄

向. 隨其□向. 則有方便. 隨其方便. 則成就衆

生. 隨成就衆生. 則佛土淨. 隨佛土淨. 則說法

淨. 隨說法淨. 則智慧淨. 隨智慧淨. 則其心

淨. 隨其心淨. 則一切功德淨. 是故寶積. 若

菩薩. 欲得淨土. 當淨其心. 隨其心淨. 則佛土

淨. 又云. 菩薩成就八法. 於此世界. 行無瘡

□. 生於淨土. 何等爲八. 饒益衆生. 而不望

報. 代一切衆生. 受諸苦惱. 所作功德. 盡以

施之. 等心衆生. 謙下無□. 於諸菩薩. 視之

如佛. 所未聞經. 聞之不疑. 不與聲聞. 而相違

背. 不嫉彼供. 不高己利. 而於其中. 調伏其

心. 常省己過. 不訟彼短. □以一心. 心諸功

德. 是爲八. 一涅槃經云. 菩薩六念. 念佛第

一. 又云. 繫念思惟. 因緣力故. 得斷煩惱. 一

大悲經云. 一稱佛名. 以是善根. 入涅槃界. 不

可窮盡. 一大般若經云. 佛告曼殊室利菩薩.

能正修行一相莊嚴三昧. 疾證菩提. 修此行

者. 應離喧雜. 不思衆生相. 專心繫念. 於一如

來. 審取名字. 善想容儀. 卽爲普觀三世一切

諸佛. 卽得諸佛一切智慧. 一坐禪三昧經曰.

菩薩坐禪. 不念一切. 惟念一佛. 卽得三昧. 一

增一阿含經云. 四事供養閻色提一切衆生.

若有稱佛名號. 如[&FFFF]#乳頃. 功德過上. 不可思

議. 一文殊般若經云. 佛告文殊. 欲入一行三

昧者. 應處空間捨諸亂意. 不取相貌. 繫心一

佛. 專稱名字. 隨彼方所. 端身正向. 能于一

佛念念相續. 卽是念中. 能見過去未來見在

諸佛. 念一佛功德. 與念無量佛功德無二. 阿

難. 所聞佛法. 猶住量數. 若得一行三昧. 諸經

中	欄

法門. 一一分別. 皆悉了知. 晝夜宣說. 智慧辯

才. 終不斷絶. 阿難. 多聞辯才. 百千等分. 不

及其一. 一大集經云. 若人專念一方佛. 或行

或坐. 至七七日. 現身見佛. 卽得往生. 一法

華三昧觀經云. 十方衆生. 一稱南無佛者.

皆當作佛. 惟一大乘. 無有二三. 一切諸法. 一

相一門. 所謂無生無滅. 畢竟空相. 習如是

觀. 五欲自斷. 五蓋自除. 五根增長. 卽得禪

定. 一那先經云. 王問那先. 人生造惡. 臨終

念佛. 得生佛國. 我不信是語. 那先答言. 如持

大石置于船上. 因得不沒. 人雖本惡. 因念佛

故. 不入泥□. 其小石沒者. 如人作惡. 不知

念佛. 便入泥□中. 頌曰

如來金口言	讚歎西方土

如入長安城	東西南北入

入已卽一城	無別天子都

普賢佛長子	文殊七佛師

授記及□向	是果位往生

釋種得法忍	善財證佛果

面奉阿彌陀	是菩薩往生

龍樹破有無	祈婆最勝根

皆得佛授記	是禪師往生

聞佛心信樂	誦念與持諷

大石置船上	是下劣往生

阿難世多聞	佛子中第一

不如念一佛	頓了諸經法

云何義解家	得輕易念佛

諸正念法門	經中皆悉載

但一大乘法	無二亦無三

下	欄

奉勸悟達士	□時歇狂解

一心念阿彌	蓮花念念生

此是常寂光	非報非方便

作是觀爲正	勿妄生分別

禪敎律三乘	同歸淨土海

一切法皆入	是無上普門

敎海義無量	甕觀捨少許

一□遍[&FFFF]#味	是中有全藏

西方合論卷之三(終)

西方合論卷之四

第四敎相門

夫一大藏敎. 如器銜空. 空無相體. 器有方圓.

器盡空除. 緣亡敎滅. 是故隨緣普應. 則涅槃

眞如. 一器也. 稱智自在. 則名相專持. 一空

也. 藥無定方. 定方以病. 豈謂玉屑珊瑚. 無上

妙藥. 槪以治四百四病哉. 夫病除藥貴. 便溺

卽是醍□. 異證同方. 參□化爲Ｃ毒. 何肉無

上醫王. 治三乘出世之藥. 療人天聲聞凡夫

等瘡者哉. 故先德約敎. 或一或. 多名相雖別.

理趣是同. 道人不□固陋. 竊附先哲. 分別

諸句. 用彰一乘. 庶使觀者知淨土法門. 攝

一代時敎. 母爲□□禪宗. 輕狂義虎. 所□

惑云爾

一純有敎  二趨寂敎  三有餘敎(上三敎分攝)

四無餘敎  五頓悟敎  六圓極敎(上三敎全攝)

一純有敎者. 爲諸凡夫耽著愛染. 造諸黑業.

經數: 一九七六

經名: 西方合論卷第四

頁數: 三九九

上	欄

如來悲憫. 爲說地獄苦. 餓鬼苦. 畜生苦. 無

福德著我所苦. 欲生人天. 當修善根. 如佛

初成道. 爲提□說世間因果. 五百賈人. 同受.

五戒. 先懺悔五逆十惡謗法等罪. 是爲有敎

觀經修三福中. 首言孝養父母. 奉事師長. 慈

心不殺. 修十善業. 又無量壽經. 極言五惡五

痛五燒之苦. 敎化群生. 令持五善. 亦攝此義

然是經爲心往生. 遮諸不善. 非是□心人天

小果. 修持是同. 證果卽別. 如楞嚴華嚴諸方

等. 雖不單說. 亦兼帶之. 不名純有. 觀經□

曰. 圓頓行者. 豈違小乘出家之式. 三歸衆戒

威儀等事. 又曰. 得前前者. 不得後後. 得後後

者. 必得前前. 何以故. 一切諸佛. 無不以十善

而得度故. 華嚴經曰. 十不善業道. 是地獄畜

生餓鬼. 受生之因. 十善業道. 是人天乃至有

頂處. 受生之因. 又此上品十善業道. 以智慧

修習心狹劣故. 怖三界故. 闕大悲故. 從他聞

聲而了解故. 成聲聞乘. 又此上品十善業道.

修治淸淨. 不從他敎. 自覺悟故. 大悲方便. 不

具足故. 悟解甚深因緣法故. 成獨覺乘. 又此

上品十善業道. 修治淸淨心廣無量故. 具足

悲愍故. 方便所攝故. 發生大願故. 不捨衆生

故. 希心諸佛大智故. 淨治菩薩諸地故. 淨修

一切諸度故. 成菩薩廣大行. 又此上上十善

業道. 一切種淸淨故. 乃至證十力無畏故. 一

切佛法皆得成就. 是故我今等行十善. 應令

一切具足淸淨. 乃至菩薩. 如是積集善根. 成

就善根. 增長善根. 思惟善根繫念善根. 分別

善根. 愛樂善根. 修習善根. 安住善根. 菩薩摩

中	欄

訶薩. 如是積集諸善根已. 以此善根. 所得依

果. 修菩薩行. 於念念中. 見無量佛. 如其所應

承事供養. 又云. 雖無所作. 而□住善根. 又

云. 雖知諸法無有所依. 而說依善法而得出

離. 奉勸悟達之士. 猛省永嘉豁達之言. 早尋

白社不請之友. 勿輕戒律. 天上無作業之佛.

勿貪虛名. 地下有對證之鬼. 蓮邦不遠. 請卽

加鞭

二趨寂敎者. 卽二乘寂滅之敎. 趨向涅槃. 於

嚴土利他. 不生喜樂. 是爲小乘. 與淨土大乘

之敎正反. 今云分攝者. 以無量壽經. 及觀經

中. 皆有須陀洹乃至得. 阿羅漢果故. 先德云.

小乘不生. 據決定性不生. 此中明生. 爲在此

間先發大乘心. 熏成種子退心下地. 要由垂

終回小向大故生. 問曰. 旣回心向大. 何故至

彼. 復證小果. 釋曰. 以退大旣久. 習小功深.

是故彼佛稱習說小. 且令證果. 又此證小果

者. 不守小位而住. 還起大心進行彌速. 或五

劫或十劫. 得成初地. 如是階級. 猶是殊勝. 是

故不同. 又云. 經中亦有頻婆證阿那含. 然非

此敎正所被機. 今從正爲韋提希等. 宣淨土

觀. 尙非通別. 豈是小乘. 如迦文出世. 亦

有聲聞. 畢竟大乘是正. 以羊鹿等車非實車

故

三有餘敎者. 了二空眞理. 修習萬行. 趣大

乘佛果. 唯不許闡提二乘成佛. 謂闡提無性.

二乘定性. 決不可成. 未盡大乘眞理故. 名有

餘. 此經言. 除五逆不生. 又云. 二乘種不生.

敎義似同. 二乘上已釋竟. 言五逆不生者. 以

下	欄

謗法故. 以無信心. 非是無性. 決不可成. 故

觀經中. 毁戒衆生. 臨終惡相見者. 聞讚佛功

德. 地獄猛火. 化淸□風. 乃至五逆十惡. 具

足十念者. 見金蓮華. 猶如日輪. 一刹那頃.

皆得往生. 此是自性不思議功德. 仗不思議

佛力. 得顯現故. 若不具足佛性. 如頑石濁

滓. 豈能透月. 當知. 念能顯性. 如是往生. 是

性力故. 如日能顯空. 空非因日. 是故一切衆

生. 皆成佛故. 不同始敎有餘之敎

四無餘敎者. 一切衆生. 平等一性. 悉當成

佛. 是爲大乘極則之敎. 唯一自心. 爲敎體. 故

云無餘. 今此淨土法門. 依正信願等法. 究極

皆歸一心. 故經中言. 一心不亂. 卽得往生. 又

大本三輩生彼者. 皆云發無上菩提之心. 菩

提心者. 卽佛性是. 華嚴經曰. 菩提心者. 猶如

種子. 能生一切諸佛法. 故猶如良田. 能長衆

生白淨法故. 猶如大地能持一切世間故. 猶

如淨水能洗一切煩惱垢故. 猶如大風普于

世間無所□故. 猶如盛火能燒一切諸見薪

故. 廣在彼經. 當知. 菩提心是鐵砲中利藥. 念

佛是藥線. 華嚴初發心時. 便成正覺. 卽是此

義. 菩薩五位加行. 亦只是藥中引線耳. 無量

妙行. □有加一行三昧之外者哉

五頓悟敎者. 長者論曰. 但一念不生. 卽名

爲佛. 不從地位漸次而說. 故立爲頓敎. 如思

益經. 得諸法正性者. 不從一地至一地. 楞伽

經曰. 十地則爲初. 初則爲八地. 乃至無所有.

何次當知. 頓者卽是不歷階級之義. 天台觀

經疏曰. 頓悟漸入. 此卽頓敎. 正爲韋提希及

經數: 一九七六

經名: 西方合論卷第四

頁數: 四○○

上	欄

諸侍女□是凡夫. 未證小果. 故知是頓. 不

從漸入. □曰. 今經頓者. 乃于化法. 以圓爲

頓. 何故無生忍位. 別在初地. 圓在初住. 別敎

凡夫. 經無數劫. 方至此位. 唯有圓敎. 卽生可

入. 今就韋提希卽身得忍. 判爲頓者. 是圓頓

故. 又他經說受菩薩戒身身相續戒行不缺.

經一劫二劫三劫. 始至初發心住. 如是修行

十波羅蜜等無量行願. 相續不斷. 滿一萬劫.

至第六正性住. 從是修行增進. 始至第七不

退住. 今此經中. 五逆十惡. 持名卽生. 皆得不

退. 正合頓義. 如觀經中. 是心作佛. 是心是佛

等語. 皆直指心宗. 更無迂□. 且如阿彌一聲.

是非俱[&FFFF]#. 何等直截. 故古人謂之頭則公案.

□湯波底豈貯寒水. 烈火焰中□容寸草. 達

磨復起. 不易吾說. 更或□[&FFFF]#. 萬里千年

六圓極敎者. 慈恩通贊曰. 此方先德. 總判

經論有四宗. 一立性宗. 二破性宗. 三破相

宗. 四顯實宗. 涅槃法華華嚴等. 是顯于眞

實中道義. 捨化城而歸寶所. 故知. 彌陀經

乃第四宗也. 又以敎准宗. 宗有其八. 一我

法俱有宗. 二有法無我宗. 三法無去來宗.

四現通假實宗. 五俗妄眞實宗. 六諸法但名

宗. 七勝義皆空宗. 八應理圓實宗. 如華嚴

及彌陀經是第八宗收. 又若眞歇了禪師等.

以帝網千珠. 發明淨土圓融之義. 諸書具載.

近有老宿. 以華嚴配此經. 謂圓全攝此. 此

分攝圓. 得圓少分. 分屬圓故. 據經判義. 甚

有旨趣. 但圓極義者. 無全無分. 如月在川.

川川皆有全月. 乃至甁池寸水. 亦是全月. 無

中	欄

分月故. 如風在樹. 樹樹皆有全風. 乃至片

葉莖草. 亦是全風. 無分風故. 若圓中有分

者. 圓卽有段. 若分中非全者. 圓卽不遍. 分

全雙乖圓義不成. 今約蓮宗圓極. 分五種義.

一刹海相含義. 二三世一時義. 三無情作佛

義. 四依正無□義. 五充遍不動義. 一刹海

相含義者. 一切諸佛報化國土. 互相攝入. 全

他全此. 而無留□. 若計不相入者. 此卽情見.

情見非實. 如一室中 含一虛空. 其中若人若

畜若鬼若□若□若甁若架之類. 皆依虛空

建立. 虛空屬人時. 則諸鬼畜□□甁架所依

之虛空. 一切攝入人中. 虛空屬鬼時. 則諸人

畜□□甁架所依之虛上空. 一切攝入鬼中. 虛

空屬□時. 諸人鬼畜□甁架所依之虛空. 一

切攝入□中. 乃至虛空屬架時. 則諸人畜鬼

□□甁所依之虛空. 一切攝入架中. 參而不

雜. 離亦不分. 非入非不入. 是故經云. 國土

光淨遍無與等. 徹照無量無數不可思議世

界. 如明鏡中現其形像. 當知. 淨方濁土. 交

光相入. 如千燈一室故. 二三世一時義者. 衆

生情見. 執有時分. 過現未來等事. 約實相

中. 卽無時體可得. 何以故. 若計晦明是時

者. 晦明則是葉相. 如病眼見靑. 非定相故.

若計老少是時者. 老少則是幻質. 如□網□

風. 非定質故. 云何是中而有實義. 今約延

促相入二義. 以明時體. 一促中有延. 二延

中有促. 一促中有延者. 如人假寐夢經種種

城邑聚落及見故人. 悲笑分明. 經歷時月. 醒

而問人. 孰睡幾時. 侍者答言. 數千錢時. 其

下	欄

人自思假寐無幾. 云何經歷如許變態. 了了

記憶. 非病非醉. 展轉追惟是義終不可得. 二

延中有促者. 如人二十忽得顚病. 呑刀捉火.

或爲人言未來事. 或對妻子嬉笑如常. 及生

男女. 或忽能文. 著種種書. 經三十年. 遇一異

人. □水與飮. 其人如睡忽覺. 卽以二十爲昨

日事. 家人屈指. 爲計歲月. 出示子女. 及種

種書. 其人自思. 本無歲月. 焉有是事. 亦不復

記病與不病. 以是二喩. 進退互觀. 畢竟無有

三世可得. 是故經云. 觀彼久遠. 猶若今日. 經

須臾間. 歷事諸佛遍十方界. 是謂三世無間.

三世無間者. 時體不可得故. 三無情作佛義

者. 權敎中言. 有情有佛性. 無情無佛性. 一

切草木器界. 不能成道. 及轉法輪. 此是執情

强計. 屬意卽有. 屬物卽無. 不了諸法. 皆住

法位. 何以故. 意是色故. 是空根故. 是往古來

今故. 是無情故. 一無一切無故. 靑黃是意

故. 風鳴谷[&FFFF]#是意故. 草木瓦礫是意故. 是有

情故. 一有一切有故. 故知. 情之爲情. 亦可說

自. 亦可說物. 不應說言誰無誰有. 如一夫

妻. 共生一子. 不應說言誰生誰不生. 夫髮

毛介齒. 亦是無情. 與我俱佛耶. 抑與我不

俱佛耶. 夢中見山見水見木見石. 亦是無

情. 是情想攝耶. 抑非情想攝耶. 當知. 是中

尙無是我非我. 云何更計有情無情. 是故經

中. 道場寶樹. 能淨諸根. 風枝水[&FFFF]#. 咸宣妙

法. 無一物非佛身. 無一物不轉法輪. 豈是

情見妄知. 所能計度. 四依正無□義者. 依

是器界. 正是身根. 若約凡情. 卽橫計有依